cyanic-selkie/wikianc huggingface dataset:
லக்சி. நன்கௌரி
லக்சி (Luxi) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக லக்சி கிராமத்தில் 39 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 67.21% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
தத்துவப்பிரகாசம்
சீர்காழி தத்துவப்பிரகாசர் இயற்றிய நூல் தத்துவப்பிரகாசம். இந்நூலுக்குத் தத்துவசரிதை என்ற வேறு பெயரும் உண்டு. சித்தாந்த சாத்திரங்களை விரிவாகக் கூறும் நூல்களுள் இதுவும் ஒன்று.
பெயர்க் காரணம்
தத்துவப்பிரகாசத்தால் தத்துவம் பிரகாசிக்கும் என்ற குறிப்பு ஏற்படுகிறது. தத்துவங்கட்கும் ஆன்மாவுக்கும் சிவனுக்கும் தத்துவம் என்ற பெயர் ஆதலால் நூலின் பெயர், தத்துவப்பிரகாசம் ஆயிற்று.
நூற்சிறப்புகள்
சித்தாந்த சாத்திர நூல்கள் யாவும் ஞானநெறியையே விரிவாகக் கூறுகின்றன. இந்நூல் சரியை, கிரியை, யோகம்(ஓகம்) ஆகிய நெறிகளை விவரித்துக் கூறுகின்றது. இந்நூல் புறச்சமய, அகச்சமய பேதங்கள் 48 என்ற பாகுபாடும் அவற்றின் விளக்கமும் கூறுகின்றது. ஓகத்தில் கிரியை என்ற பகுதியில் 108 வகையான வகைமை இருப்புநிலைகளைப்(ஆசனங்களைப்) பற்றி விரிவாக கூறுகின்றது. 108 வகை மூச்சுப் பயிற்சிகளைப்(பிராணா யாமங்களைப்) பற்றியும் நூலில் சொல்லப்பட்டுள்ளது.
உரையும் பதிப்பும்
ஞானாவரண விளக்கம் எனும் நூல் செய்த குருஞானசம்பந்தர் இந்நூற் பாடலைச் சித்தியாரோடு ஒருங்கு வைத்துத் தொகுத்துள்ளார். இந்நூலுக்குத் தத்துவப்பிரகாசருடைய மாணக்கரே உரை செய்திருக்கிறார்.இந்நூலை வேலணை வி. கந்தப்பிள்ளை 1893 இல் பதிப்பித்துள்ளார்.
மேற்கோள்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள் பகுப்பு:சைவ சமய நூல்கள்
பி. கே. சரஸ்வதி
'''பி. கே. சரஸ்வதி''' தென்னிந்தியத் திரைப்பட நடிகையும், பரதநாட்டியக் கலைஞரும் ஆவார்.
திரையுலக வாழ்க்கை
கேரள மாநிலத்தைச் சேர்ந்த எர்ணாகுளத்தை அடுத்த திருப்புணித்துறை என்ற ஊரைச் சேர்ந்தவர். பரவேலி என்பது இவரது இயற்பெயர். தந்தை குமாரன் நாயர் கொச்சி சமத்தானப் பட்டாளத்தில் பணியாற்றியவர். சிறு வயதிலேயே தந்தையை இழந்த இவர் தாயார் நாராயணி அம்மையாரின் பொறுப்பில் வளர்ந்தார். சிறுமியாக இருந்தபோது இவர் கொச்சி சமத்தான காங்கிரசு ஊர்வலத்தில் ஈடுபட்டதால் பள்ளியில் படிக்க சமத்தான அரசு அப்போது அனுமதிக்கவில்லை. அதன் பின்னர் ராஜநர்த்தகி என்ற இந்தித் திரைப்படத்திற்கு உலகப் புகழ் தேடித்தந்த பிரபல நடன ஆசிரியர் மாதவ மேனனிடம் சரசுவதியும் அவரது சகோதரி கமலாவும் கதகளி பயின்றனர். அப்போது அவருக்கு ஏழு வயது.
பழசி ராஜா அல்லது வீர கேரளம், சாகுந்தலம் ஆகிய நாடிய நாடகங்களில் நடனமாடிப் புகழ் பெற்றார். இந்தியாவின் பல மாநிலங்களுக்கும் சென்று நடனமாடியுள்ளார். பம்பாயில் பிரசித்தமான 'சவன் ஆர்ட் சென்டர்' என்ற கலைக்கழகத்தில் பயின்று வெளியேறினார். உதயசங்கரின் கல்பனா மூலம் திரையுலகில் புகுந்த இவர் திருமழிசை ஆழ்வார், ஆயிரம் தலைவாங்கிய அபூர்வ சிந்தாமணி போன்ற பல படங்களில் நடனமாடியும், உப பாத்திரங்களில் நடித்தும் வந்தார். வேலைக்காரி, இன்பவல்லி போன்ற திரைப்படங்களில் சிறு வேடங்களில் நடித்தார். ராஜாம்பாள் எனும் திரைப்படத்தில் கதாநாயகியாக நடிக்கும் நிலைக்கு முன்னேறினார். சகோதரி கமலாவும் சில படங்களில் உப பாத்திரங்களில் நடித்து வந்தார்.
குடும்பம்
எழுத்தாளரும் நடிகருமான வி. என். சம்பந்தம், இவரின் கணவராவார். சரஸ்வதி நடித்த மாப்பிள்ளை எனும் திரைப்படத்திற்கு சம்பந்தம் திரைக்கதையும், வசனமும் எழுதியிருந்தார்.
மேற்கோள்கள்
பகுப்பு:தமிழ்த் திரைப்பட நடிகைகள்
மெகாபிசஸ்
மெகாபிசஸ் (Megabyzus, Μεγάβυζος ) என்பவர் ஒரு அகாமனிசிய பாரசீகத் தளபதி ஆவார். இவர் சோபிரசின் மகனும், பாபிலோனியாவின் சட்ராப் மற்றும் முதலாம் டேரியசை அரியணையில் அமர்த்திய ஏழு சூழ்ச்சிக்காரர்களில் ஒருவரான முதலாம் மெகாபிசசின் பேரன் ஆவார். கிமு 482 இல் சத்ரபி கிளர்ச்சி செய்தபோது இவரது தந்தை கொல்லப்பட்டார், மேலும் நகரத்தை மீண்டும் கைப்பற்றிய படைகளுக்கு மெகாபிசஸ் தலைமை தாங்கினார். அதன் பிறகு எதிர்கால கிளர்ச்சிகளைத் தடுக்க மர்துக் கடவுளின் சிலை அழிக்கப்பட்டது. மெகாபிசஸ் கிரேக்கத்தின் மீதான பாரசீகத்தின் இரண்டாவது படையெடுப்பில் (கிமு 480-479) கலந்துகொண்டார். தெல்பியைக் கொள்ளையடிக்க தொடுக்கபட்ட உத்தரவின் பேரில் செயல்பட மறுத்ததாக எரோடோட்டசு கூறுகிறார். ஆனால் அத்தகைய உத்தரவுகள் எப்போதாவது கொடுக்கப்பட்டதா என்பது சந்தேகமே.
எகிப்திய போர்த் தொடர்
thumb| எகிப்தின் மெம்பிஸ் முற்றுகை (கிமு 459-455) மற்றும் பிரோசோபிடிஸ் முற்றுகை (கிமு 455) போன்றவற்றில் மெகாபிசஸ் ஏதெனியர்களுக்கு எதிராக போராடினார். thumb| எகிப்திய சிப்பாய், சுமார் கிமு 470 – [[முதலாம் செர்கஸ்|முதலாம் செர்கசின் கல்லறையில்]] மெகாபிசஸ் சிரியாவின் சாட்ராப் எனப்படும் ஆளுநராக இருந்தார். அப்போது எகிப்தில் இனாரசின் கிளர்ச்சியை அடக்குவதற்கு இவரும், பிரிஜியாவின் ஆளுநரான அர்தபாசசும் அனுப்பப்பட்டனர். அந்த பாரசீகப் படைகளுக்கு மெகாபிசஸ் தலைமை வகித்தார். இவர்கள் கிமு 456 இல் படைகளுடன் வந்தனர், அடுத்த இரண்டு ஆண்டுகளுக்குள் கிளர்ச்சியை அடக்கி, இனாரஸ் மற்றும் அவருக்கு ஆதரவாக இருந்த ஏராளமான ஏதெனியர்களைப் பிடித்தனர்.
எகிப்திய போர்த் தொடரின் தோற்றம்
கிமு 465 இல் முதலாம் செர்கஸ் படுகொலை செய்யப்பட்ட, பிறகு அவரது மகன் முதலாம் அர்தசெராக்சஸ் பதவிக்கு வந்தார். இக்காலக்கட்டத்தில் பாரசீகப் பேரரசின் பல பகுதிகளில் விரைவாக கிளர்ச்சிகள் தோன்றின. அவற்றில் முதன்மையானது பாக்திரியா மற்றும் எகிப்து ஆகும். எகிப்தின் இனாரஸ் என்பவர் அர்டாக்செர்க்சின் சகோதரரான எகிப்தின் பாரசீக ஆளுநரான அச்செமெனெசை தோற்கடித்து, கீழ் எகிப்தை தன் கட்டுப்பாட்டில் கொண்டுவந்தார். அவர் தன் உதவிக்கு கிரேக்கர்களை அழைத்தார். அவர்கள் இன்னும் அதிகாரப்பூர்வமாக பாரசீகர்களுடன் போரில் ஈடுபட்டுவந்தனர். கிமு 460 இல், ஏதென்சு 200 கப்பல்கள் மற்றும் 6000 கனரக காலாட்படைகளை இன்னாரசுக்கு ஆதரவாக அனுப்பியது. எகிப்திய மற்றும் ஏதெனிய படைகள் எகிப்தில் இருந்த பாரசீக படைகளைத் தோற்கடித்து, பல ஆண்டுகளாக அவர்கள் முற்றுகையிட்ட பாரசீக கோட்டையைத் தவிர, மெம்பிஸ் நகரைக் கைப்பற்றினர்.
மெம்பிஸ் முற்றுகை (கிமு 459–455)
எகிப்தின் உள்ளூர் பாரசீக படைகள் இருந்த வெள்ளை கோட்டையகத்தை ஏதெனியர்களும், எகிப்தியர்களும் முற்றுகையிட்டிருந்தனர். முற்றுகையில் குறிப்பிடத்தக்க முன்னேறம் இருக்கவில்லை. இந்த முற்றுகையானது குறைந்தது நான்கு ஆண்டுகள் நீடித்திருக்கலாம், ஏனெனில் கிரேக்கர்களின் முழுப் பயணமும் 6 ஆண்டுகள் நீடித்தது என்று வரலாற்றாளர் துசிடிடீஸ் கூறுகிறார். முற்றுகை இட்டிருந்த ஏதெனியப் படைகளை மெகாபிசஸ் தலைமையிலான பாரசீகப் படைகள் முறியடித்து ,முற்றுகையில் இருந்த பாரசீகர்களை விடுவிக்கப்பட்டனர். முறியடிக்கப்பட்ட ஏதெனியப் படை நைல் ஆற்றில் இருந்த புரோசோபிட்டிஸ் என்னும் தீவில் அடைக்கலம் புகுந்தது. அங்கேயே அந்தப் படை 18 மாதங்கள் அடைபட்டுக் கிடந்தது. இறுதியில் பாரசீகப் படைகளால் அழிக்கப்பட்டது.
துசிடிடீசின் கூற்றின்படி, முதலில் பாரசீக மன்னர் அர்தர்செக்ஸ் எகிப்தில் இருந்து ஏதெனியன் படைகளை ஏதென்சை நோக்கி திருப்பி அனுப்பும் விதமாக, அட்டிகா மீது படையெடுக்க எசுபார்த்தன்களுக்கு பணம் கொடுத்து தூண்டினார். பணத்தைப் பெற்ற எசுபார்த்தா, படையெடுக்கவில்லை. இதனால் வேறு வழியின்றி மெகாபிசஸ் தலைமையில் ஒரு பெரிய படையைத் திரட்டி, அதை எகிப்துக்கு அனுப்பினார். வரலாற்றாலர் தியோடோரசின் தகவல்கள் இது குறித்த கதையை அதிக விவரங்களுடன் கூட்டியோ அல்லது குறைத்தோ கூறியுள்ளார்; பணம் கொடுத்து எசுபார்த்தன்களை ஏவும் முயற்சி தோல்வியடைந்த பிறகு, கிளர்ச்சியை அடக்குவதற்கான திட்டங்களுடன், 300,000 பேர் கொண்ட படையை மெகாபிசஸ் மற்றும் அர்டாபஸஸ் ஆகியோரின் பொறுப்பில் அனுப்பி வைத்தார். அவர்கள் முதலில் பாரசீகத்திலிருந்து சிலிசியாவுக்குச் சென்று சிலிசியர்கள், போனீசியர்கள் மற்றும் சைப்ரியாட்களிடமிருந்து 300 கப்பல்களை கொண்ட ஒரு கடற்படையைத் திரட்டி, ஒரு ஆண்டு தங்கள் ஆட்களுக்குப் பயிற்சி அளித்தனர். பின்னர் இறுதியாக அவர்கள் மெகாபிசஸ் தலைமையில் எகிப்துக்குச் சென்றனர். எவ்வாறாயினும், நவீன மதிப்பீடுகள், பாரசீக துருப்புக்களின் எண்ணிக்கையை 25,000 பேர் என்ற கணிசமான அளவில் குறைவாகக் குறிப்பிடுகிறது. பாரசீகப் படைகள் நீண்ட காலம் பயிற்சியில் ஈடுபட்டது தெளிவாக தெரிகிறது. ஏனெனில் பாப்ரெமிஸில் எகிப்திய வெற்றிக்கு பதிலடி கொடுக்க அவர்களுக்கு நான்கு ஆண்டுகள் பிடித்தன. எந்தவொரு எழுத்தாளரும் பல விவரங்களைத் தரவில்லை என்றாலும், மெகாபைசஸ் இறுதியாக எகிப்துக்கு வந்தபோது, மெம்பிசின் முற்றுகையை விரைவாக முறியடிக்கவும், போரில் எகிப்தியர்களைத் தோற்கடிக்கவும், ஏதெனியர்களை மெம்பிசிலிருந்து விரட்டவும் முடிந்தது என்பது தெளிவாகிறது.
பிரோசோபிடிஸ் முற்றுகை (கிமு 455)
மெம்பிசிலிருந்து பின்வாங்கிய ஏதெனியர்கள் பின்னர் நைல் வடிநிலத்தில் உள்ள பிரோசோபிடிஸ் தீவுக்கு சென்றனர். அங்கு அவர்களின் கப்பல்கள் நிறுத்தப்பட்டன. அங்கு, மெகாபைசஸ் அவர்களை 18 மாதங்கள் முற்றுகையிட்டார், இறுதியாக இவர் கால்வாய்களை தோண்டி அதன் மூலம் தீவைச் சுற்றியுள்ள ஆற்று நீரை திசைமாற்றினர். இதனால் "தீவை பிரதான நிலப்பகுதியுடன் இணைத்தார்". துசிடிடீசியின் தரவுகளின் படி, பாரசீகர்கள் ஆற்றை திசைமாற்றியதால் பிரதான நிலப்பகுதியுடன் இணைந்த தீவுக்கு சென்று அதைக் கைப்பற்றினர். லிபியா வழியாக சிரேனுக்கு தப்பிச் சென்ற ஏதெனியப் படையில் ஒரு சிலர் மட்டுமே ஏதென்சுக்குத் திரும்பிச் சென்றனர். இருப்பினும், டியோடோரசின் குறிப்புகளில், ஆற்றை திசை திருப்பியதால் எகிப்தியர்களை (துசிடிடீஸ் குறிப்பிடாத) பாரசீகர்களிடம் சரணடைய வைத்தது. பாரசீகர்கள், ஏதெனியர்களைத் தாக்குவதில் ஏற்படும் பெரும் உயிரிழப்புகளைத் எதிர்கொள்ள விரும்பவில்லை. அதனால் அவர்கள் ஏதென்சுக்குத் திரும்பிச்செல்ல ஏதுவாக அவர்கள் புறப்பட அனுமதித்தனர். எகிப்திய போர் பயணத்தின் தோல்வி ஏதென்சில் ஒரு பீதியை ஏற்படுத்தியதால், டெலியன் கருவூலத்தை ஏதென்சுக்கு மாற்றுவது உட்பட தகவல்கள் கொண்ட, துசிடிடீசின் குறிப்புகள் சரியானதாக இருக்கலாம்.
சைப்ரஸ் போர்த் தொடர்
சிமோன் தலைமையிலான ஏதெனியர்களால் தாக்குதலுக்கு ஆளான சைப்பிரசு மீது இவர்கள் தங்கள் கவனத்தைத் திருப்பினார்கள். சிறிது காலதிற்குப் பிறகு, பாரசீகத்திற்கும் ஏதென்சுக்கும் இடையிலான பகையை முடிவுக்க் கொண்டுவந்த உடன்படிக்கையானது காலியாசின் அமைதி உடன்பாடு என்று அழைக்கப்பட்டது.
மெகாபைசஸ் 76 வயதில் இறந்தார். இவரது மகன் இரண்டாம் ஜோபிரஸ் நாடுகடத்தப்பட்டு ஏதென்சில் வாழ்ந்ததாக அறியப்படுகிறது.
குறிப்புகள்
பகுப்பு:அகாமனிசியப் பேரரசின் படைத் தலைவர்கள்
பாலகொண்டராயன் மலை
பாலகொண்டராயன் மலை அல்லது பாலகொண்டராய துர்கம் என்பது தமிழ்நாட்டில், கிருட்டிணகிரிமாவட்டத்தில் உள்ள ஒரு சிறப்பு வாய்ந்த மலையாகும். இம்மலையின் தோற்றம் பார்ப்பதற்கு அரங்கநாதர் பள்ளிகொண்டது போன்று காணப்படுவதாக கூறுவர். இம்மலைக்குச் செல்ல வேப்பனப்பள்ளி ஒன்றியம் பீமாண்டப்பள்ளி கிராமம் வழியாகவும், கிருட்டிணகிரி - ஒசூர் தேசிய நெடுஞ்சாலை எண் 7 இல் உள்ள சூளகிரி ஓன்றியம் மேலுமலை கிராமம் வழியாகவும் செல்ல பாதை உள்ளது. இவ்விரு வழிகளும் மலையில் ஒன்றாக கூடுகின்றன.
கோட்டை
இம்மலையில் பழங்காலக் கோட்டை உள்ளது. இது காட்டரண் மிக்கக் கோட்டையாகும். இக்கோட்டை தற்போது மிகவும் சிதைந்து உள்ளது. இங்கு எக்காலத்திலும் வற்றாத கஜாகுளம், விசுவேசுவர சுனை, நெய் சுனை ஆகியன உள்ளன.
பாலகொண்டராயசுவாமி கோயில்
இந்த மலை உச்சியில் பாலகொண்டராய சுவாமி என்ற பெயரில் ஒரு பெருமாள் கோயில் உள்ளது. இந்த கோயில் ஒரு பழங்கால கோயிலாகும். இக்கோயில் சுமார் 70 ஆண்டுகளுக்கு முன்பு பழுதடைந்துவிட்டது. இதன் பிறகு இக் கோயிலைப் புதுப்பித்து 6.பெப்ரவரி 2009இல் குடமுழுக்கு நடத்தப்பட்டது. இந்த மலையில் ஆறு ஏக்கர் பரப்பளவில் உள்ள சமதளம் தேர் மைதானம் என அழைக்கப்படுகிறது. பழங்காலத்தில் இங்கு தேர் திருவிழா நடந்திருக்கிறது என்பது செவிவழி செய்தியாகும். பகுப்பு:கிருஷ்ணகிரி மாவட்டத்திலுள்ள கோட்டைகள் பகுப்பு:வைணவ தலங்கள் பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்‎
முக்குரும்பை ஊராட்சி
முக்குரும்பை ஊராட்சி (Mukkrumbai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள போளூர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2000 ஆகும். இவர்களில் பெண்கள் 991 பேரும் ஆண்கள் 1009 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சேசம்பாடி ஊராட்சி
சேஷம்பாடி ஊராட்சி (Seshambadi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1827 ஆகும். இவர்களில் பெண்கள் 887 பேரும் ஆண்கள் 940 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அழிஞ்சிகுப்பம் ஊராட்சி
அழிஞ்சிகுப்பம் ஊராட்சி (Alinjikuppam Gram Panchayat), தமிழ்நாட்டின் வேலூர் மாவட்டத்தில் உள்ள பேரனாம்பேட்டை வட்டாரத்தில் அமைந்துள்ளது. இந்த ஊராட்சி, குடியாத்தம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1632 ஆகும். இவர்களில் பெண்கள் 828 பேரும் ஆண்கள் 804 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குவி வில்லை
இயற்பியலில் வில்லை ஒன்றின் இருபக்கமும் குவிந்து இருந்தால், அது குவிவில்லை (Convex lens) என்றழைக்கப்படுகிறது. இவை குவிலென்சுகள் என்றும் தமிழகத்தில் அழைக்கப்படுகின்றன. இலங்கையில் குவிவு வில்லை என்றும் அழைக்கப்படுகிறது. இது தன்மீது விழும் இணை ஒளிக்கற்றைகளை, ஒரு குறிப்பிட்ட புள்ளியில் குவிக்கும் இயல்பைப் பெற்றுள்ளது. குவிவில்லைகளில் பலவகை உள்ளன. நம் கண்ணில் இருப்பது, இருபக்க குவிவில்லை ஆகும்.
குழி மற்றும் குவி வில்லைகள் இரண்டிற்கும் உருப்பெருக்கச் சமன்பாடு பொருந்தும்.
குவிவில்லையின் பலன்கள்
பகுப்பு:ஒளியியல்
வீரமாமுனிவரின் தமிழ்க் கையெழுத்து
வீரமாமுனிவரின் தமிழ்க் கையெழுத்து என்னும் இக்கட்டுரை ”இத்தாலியத் தமிழ் வித்தகர்” என்னும் சிறப்புப் பெயர் பெற்ற தமிழ் அறிஞர் வீரமாமுனிவர் (1680-1747) கைப்பட எழுதிய சில மூல ஏடுகள் கண்டுபிடிக்கப்பட்ட வரலாற்றைச் சுருக்கமாக எடுத்துரைக்கிறது. இது குறித்த ஆய்வை மேற்கொண்ட முனைவர் சி. இராசமாணிக்கம் அவர்களின் முடிவுகளின் அடிப்படையில் இக்கட்டுரை அமைகிறது.
செம்பகனூர்ப் பழஞ்சுவடி நூலகக் கண்டுபிடிப்பு
தமிழகத்திலும் பிற மாநிலங்களிலும் கல்விப் பணி புரிவதில் ஊக்கமுடம் செயல்பட்டு வருகின்ற கிறித்தவக் குழுவினருள் சேசு சபை துறவிகள் சிறப்பிடம் வகிக்கின்றனர். தலைசிறந்த தமிழறிஞரான வீரமாமுனிவர் சேசு சபைத் துறவியாகவே இந்திய நாட்டை வந்தடைந்து, தமிழகத்தில் பணியாற்றினார். சேசு சபையினருக்கு உரித்தான செம்பகனூர்ப் பழஞ்சுவடி நூலகத்தில் முனிவரின் நூல்கள் தம் மூல வடிவத்தில் உள்ளன.
கொடைக்கானல் மலைமீது அமைந்த செம்பகனூர்ப் பழஞ்சுவடி நூலகத்தில் வீரமாமுனிவர் இயற்றிய தமிழ்-இலத்தீன் அகராதிப் பிரதி ஒன்று உள்ளது. பார்த்தாலே பழங்கால ஏடு என்ற முறையில் அதன் தோற்றமும் வடிவும் அமைந்துள்ளன. அந்த ஏட்டில் அகராதிப் பகுதிக்குப் பின்னிணைப்பாக வீரமாமுனிவர் பரமார்த்த குருவின் கதை என்னும் புனைவை இணைத்துள்ளார்.
இந்த அகராதி நூலை முனிவர் 1744இல் (அதாவது தாம் இறப்பதற்கு மூன்றாண்டுகளுக்கு முன்னால்) இயற்றினார். ஆனால் பரமார்த்த குருவின் கதையை அவர் ஏற்கெனவே 1728இல் எழுதிய "வேத விளக்கம்" என்னும் நூலில் பயன்படுத்தியிருந்தார். ஆகவே அக்கதை 1728க்கு முன் தோன்றியிருக்க வேண்டும். முனிவர் அதைச் செம்மைப்படுத்தி, 1744இல் இயற்றிய தமிழ்-இலத்தீன் அகராதியில் இணைத்திருப்பார் என்று தெரிகிறது.
அகராதி என்றால் சொல்லுக்குச் சொல் பொருள் தருகின்ற கருவி என்பது இன்றைய பார்வை. ஆனால், வீரமாமுனிவர் தாம் வகுத்த அகராதியில் தரும் சொற்கள் எவ்வாறு பயன்பாட்டில் வருகின்றன என்பதை எடுத்துக்கூற விரும்பினார். எனவே, நகைச்சுவை மிகுந்த பரமார்த்த குருவின் கதையைப் பின்னிணைப்பாக அளித்தார்.
தாம் இயற்றிய பரமார்த்த குருவின் கதையை வீரமாமுனிவரே இலத்தீனிலும் மொழிபெயர்த்தார். முனிவர் அக்கதையை ஒவ்வொரு பக்கத்திலும் ஒரு பாதி தமிழும் மறு பாதி அதன் மொழிபெயர்ப்பாக இலத்தீனும் என்று அமைத்தார். அக்கதையைத் தமிழ்-இலத்தீன் அகராதியின் பின்னிணைப்பாகப் பதித்தார். இலத்தீனில் அமைந்த பரமார்த்த குரு கதைப் பகுதியின் கையெழுத்தும், முனிவர் தம் கைப்பட இலத்தீன் மொழியில் எழுதி உரோமைக்கு அனுப்பிய கடிதங்களில் காணப்படும் கையெழுத்தும் ஒன்றே என்பதை இராசமாணிக்கம் கண்டறிந்தார்.
இதே தமிழ்க் கையெழுத்தில் பரமார்த்த குருவின் ஆறாம் கதை அமைந்திருப்பதும், அதே கையெழுத்தில் இலண்டனில் உள்ள சுவடியில் தேம்பாவணி மூலமும் உரையும் அமைந்திருப்பதும் தெளிவாயிற்று.
வீரமாமுனிவரின் தமிழ்க் கையெழுத்து அடங்கிய நூல் மூலங்கள்
ஆகவே, நம்மிடம் வீராமாமுனிவரின் (இலத்தீன் மற்றும்) தமிழ்க் கையெழுத்து அடங்கிய கீழ்வரும் மூலங்கள் கிடைத்துள்ளன:
தமிழக அரசின் தடயவியல் துறை வழங்கிய சான்று
வீரமாமுனிவரின் தமிழ்க் கையெழுத்தும் இலத்தீன் கையெழுத்தும் நம்மிடம் கிடைத்திருப்பதை உறுதிசெய்யும் வண்ணம் அறிஞர் இராசமாணிக்கம் அவர்கள் தமிழக அரசின் தடயவியல் துறையினரிடம் ஏடுகளை அளித்து சோதனை செய்யுமாறு கேட்டுக்கொண்டார். அவர்களும் பல மாதங்களாக ஆராய்ந்து, அவை முனிவர் கைப்பட எழுதியவையே என்று சான்றிதழ் அளித்தனர்.
ஆதாரம்
முனைவர் மறைத்திரு ச. இராசமாணிக்கம், சே.ச., வீரமாமுனிவர்: தொண்டும் புலமையும், தே நொபிலி ஆராய்ச்சி நிலையம், இலயோலாக் கல்லூரி, சென்னை 600 034. முதல் பதிப்பு: 1996; இரண்டாம் பதிப்பு: 1998.
பகுப்பு:தமிழ் இலக்கியம்
தில்சான் விதாரன
தில்சான் விதாரன (Dilshan Vitharana , பிறப்பு: மே 13 1978), இலங்கை, கண்டியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 70 ஏ-தர போட்டிகள் 36 ஆகியவற்றில் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
இங்கிலாந்துத் துடுப்பாட்ட அணியின் ஆத்திரேலிய சுற்றுப்பயணம் 2017–18
இங்கிலாந்து துடுப்பாட்ட அணி ஆத்திரேலியாவில் 2017 நவம்பர் முதல் 2018 பெப்ரவரி வரை சுற்றுப்பயணம் செய்து ஆத்திரேலியத் துடுப்பாட்ட அணியுடன் ஐந்து தேர்வுப் போட்டிகளிலும், ஐந்து ஒரு-நாள் போட்டிகளிலும் விளையாடியது. அத்துடன் இவ்விரு அணிகளும் நியூசிலாந்துடன் இணைந்து மூன்று அணிகள் பங்குபற்றும் பன்னாட்டு இருபது20 தொடரிலும் விளையாடுகின்றன. ஆத்திரேலியாவுடனான தேர்வுப் போட்டிகள் 2017–18 ஆஷஸ் தொடர் என அழைக்கப்பட்டது. இத்தொடரை ஆத்திரேலியா 4–0 என்ற கணக்கில் வென்றது. ஒருநாள் தொடரை இங்கிலாந்து அணி 4–1 என்ற கணக்கில் வென்றது.
வெளி இணைப்புகள்
பகுப்பு:2017 இல் விளையாட்டுகள் பகுப்பு:2018 இல் விளையாட்டுகள் பகுப்பு:ஆத்திரேலியாவில் துடுப்பாட்டம் பகுப்பு:இங்கிலாந்தில் துடுப்பாட்டம் பகுப்பு:பன்னாட்டுத் துடுப்பாட்ட சுற்றுப் பயணங்கள்
தனிச்சியம் ஊராட்சி
தனிச்சியம் ஊராட்சி (Thanichiyam Gram Panchayat), தமிழ்நாட்டின் மதுரை மாவட்டத்தில் உள்ள வாடிப்பட்டி வட்டத்தில் அலங்காநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2983 ஆகும். இவர்களில் பெண்கள் 1509 பேரும் ஆண்கள் 1474 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஸ்ரீநாராயணபுரம் கோவில்
பகுப்பு:கேரள இந்துக் கோயில்கள் பகுப்பு:ஆலப்புழை மாவட்டத்திலுள்ள இந்துக் கோயில்கள்
ஜோதிபூஷன் பட்டாச்சார்யா
பேராசிரியர் ஜோதிபூசன் பட்டாச்சார்யா (1 மே 1926 - 1998) என்பவர் ஒரு இந்திய அரசியல்வாதி மற்றும் அறிஞர் ஆவார். அவர் இந்திய தொழிலாளர் கட்சியின் பொதுச் செயலாளராக பணியாற்றினார். மேற்கு வங்கத்தில் ஐக்கிய முற்போக்கு கூட்டணி அரசாங்கங்களில் அவர் அமைச்சராக பணியாற்றினார்.
மேற்கோள்கள்
பகுப்பு:1926 பிறப்புகள் பகுப்பு:1998 இறப்புகள் பகுப்பு:மேற்கு வங்காள அரசியல்வாதிகள்
இருகார்பன் ஓராக்சைடு
இருகார்பன் ஓராக்சைடு (Dicarbon monoxide, C2O) என்ற ஆக்சோகார்பன் சேர்மம் இரண்டு கார்பன் அணுக்களும் ஒரு ஆக்சிசன் அணுவும் பெற்று அதிக வினைத்திறன் கொண்டதாக உள்ளது. கார்பன் கீழாக்சைடின் ஒளியாற்பகுப்பினால் இச்சகப் பிணைப்பு சேர்மம் இருகார்பன் ஓராக்சைடு உருவாகிறது. இச்சேர்மம் CO, CO2, C3O2 மற்றும் பிற ஆக்சோகார்பன்களுடன் நெருங்கிய தொடர்பு கொண்டுள்ளது.
NO மற்றும் NO2 ஆகிய சேர்மங்களுடன் ஈடுபடும் வினையை உற்றுநோக்கும் அளவுக்கு இருகார்பன் ஓராக்சைடு நிலைப்புத்தன்மை பெற்றுள்ளது.
மேற்கோள்கள்
பகுப்பு:ஆக்சோகார்பன்கள் பகுப்பு:ஆக்சைடுகள் பகுப்பு:கார்பீன்கள்
ஆலன் ஆஷ்மேன்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1928 பிறப்புகள் பகுப்பு:2002 இறப்புகள் பகுப்பு:கம்பர்லாந்து துடுப்பாட்டக்காரர்கள்
தேசிய நெடுஞ்சாலை 4பி (இந்தியா)
தேசிய நெடுஞ்சாலை 4பி (NH 4B) அல்லது பன்வேல் மாற்று வழி பன்வேலில் தொடங்கி பாலஸ்பியில் முடிகிறது. இதன் மொத்த நீளம் 20 கிமீ (12 மைல்) ஆகும்.
மேற்கோள்கள்
பகுப்பு:இந்திய தேசிய நெடுஞ்சாலைகள்
ஸ்காட் ஹாமில்டன்
இளமை
1958 ஆம் ஆண்டு ஆக்ஸ்ட் 28 ஆம் தேதி அமெரிக்காவில் ஓஹையோவில் பிறந்தார் ஸ்காட் ஹமில்டன். அவர் பிறந்து ஆறே வாரங்களில் எர்னஸ்ட் ஹாமில்டன், டார்த்தி ஹலில்டன் என்ற தம்பதியினர் தத்தெடுத்துக் கொண்டனர். இவருக்கு ஒரு சகோதரரும் சகோதரியும் உண்டு. இரண்டு வயதானபோது ஒரு விசித்திரமான நோயால் பாதிக்கப்பட்டார் ஸ்காட். அந்த நோய் உடல் வளர்ச்சியைத் தடுக்கும் ஓர் நோய். அடுத்த ஆறு ஆண்டுகள் மருத்துவமனைதான் ஹாமில்டனின் இரண்டாவது இல்லமாக இருந்தது.பலவிதமான மருந்துகளை மருத்துவர்கள் பரிந்துரைத்தனர். ஹாமில்டனுக்கு இருப்பது சிஸ்டிக் பைப்ராஸிஸ் என்று தவறுதலாக கணித்த மருத்துவர்கள் ஹாமில்டன் இன்னும் ஆறு மாதங்கள்தான் உயிர் வாழ்வார் என்றும் கெடு கொடுத்தனர். பாஸ்டன் குழந்தைகள் மருத்துவமனைக்குக் கொண்டு செல்லப்பட்டவுடன்தான் அது உடல் வளர்ச்சியைக் கட்டுப்படுத்தும் நோய் (Shwachman-Diamond syndrome) என்பது தெரிந்தது. சிறப்பான உணவுத்திட்டம் மற்றும் உடற்பயிற்சியால் கொஞ்சம் கொஞ்சமாக உடல் நலம்பெற தொடங்கினார் ஸ்காட்.
ஹமில்டனின் சகோதரி சூசன் பனிச்சறுக்குப் போட்டியில் ஈடுபாடு கொண்டவர். ஒருமுறை அவர் அந்த விளையாட்டில் ஈடுபட்டிருந்ததைப் பார்த்த ஹாமில்டனுக்கு தானும் சறுக்கிப்பார்க்க வேண்டும் என்ற ஆசை தோன்றியது. ஒருமுறை சறுக்கிப்பார்த்த ஹாமில்டனுக்கு மிகவும் பிடித்துப்போனது. ஆரம்பத்திலிருந்தே தைரியமாகவும் மிகுந்த வேகத்துடனும் சறுக்கத் தொடங்கினார் ஹாமில்டன். குளிர்ச்சியான சூழ்நிலையில் அவர் செய்த கடுமையான சறுக்குப் பயிற்சியால் அவரது உடல் அதிசய வேகத்தில் குணமடையத் தொடங்கியது. ஹமில்டன் மீண்டும் வளரத் தொடங்கினார். இருப்பினும் ஒரே ஒத்த வயதுடைய பையன்களுடன் ஒப்பிடும்போது அவரது உயரம் குறைவாகவே இருந்தது. தனது 13 ஆவது வயதில் ஹமில்டன் தேசிய உள்ளரங்கு போட்டியில் கலந்துகொள்வதற்காக பயிற்சி செய்யத் தொடங்கினார். அந்தப் பயிற்சிக்கு செலவு அதிகம் என்பதால் அதிக பணம் சம்பாதிக்க தனக்கு புற்றுநோய் இருந்ததையும் பொருட்படுத்தாமல் அவரது தாயார் சிரமப்பட்டு கல்லூரியில் கற்பிக்கத் தொடங்கினார்.
பயிற்சியும் முயற்சியும்
தன் முன்னேற்றத்திற்காக உழைத்த அந்த தாய் புற்றுநோயால் மரணமடைந்தபோது கலங்கிய ஹமில்டன், பனிச்சறுக்குப் போட்டியில் உலக விருதை வெல்வதே தன் தாய் தன்மீது வைத்திருந்த நம்பிக்கைக்கு தான் செய்யக்கூடிய கைமாறு என்று உறுதி பூண்டார். வெற்றி ஒன்றையே குறியாகக் கொண்டு தன் உடலை வருத்தி கடுமையான பயிற்சிகளில் ஈடுபட்டார். பனிச்சறுக்குப் போட்டிகளில் நடுவர்களாக இருந்த சிலர் ஹமில்டனைப் பார்த்து உலக அரங்கில் சறுக்குவதற்குரிய உயரமும், கம்பீரமும் அவருக்குக் கிடையாது என்றும் எனவே அந்த விளையாட்டை மறந்துவிடுமாறும் கூறினர். ஏற்கனவே வளர்ச்சிக் கோளாறைக் கடுமையாகப் போராடி வென்ற ஸ்காட் நடுவர்களின் கூற்றை பொய்யாக்கிக் காட்ட வேண்டும் என்ற வைராக்கியத்தோடு இன்னும் கடுமையாகப் பயிற்சி செய்ய ஆரம்பித்தார். அதற்கான உழைப்பு வீண்போகவில்லை.
சாதனைகள்
1980 ஆம் ஆண்டு ஸ்காட்டிற்கு 22 வயதானபோது தேசிய அளவிலான உள்ளரங்கு பனிச்சறுக்குப் போட்டியில் மூன்றாவது இடத்தை வென்று அமெரிக்க ஒலிம்பிக் குழுவிலும் ஓர் இடத்தைப் பிடித்தார். அதே ஆண்டு லேக் பிளஸிடில் நடைபெற்ற குளிர்கால ஒலிம்பிக் போட்டிகளில் ஐந்தாவது இடத்தை வென்றார். அதற்கு அடுத்த ஆண்டு தேசிய அளவில் நடைபெற்ற பனிச்சறுக்குபோட்டியில் முதல் இடத்தை வென்ற ஹாமில்டன் தான் கனவு கண்டதைப் போலவே உலக பனிச்சறுக்குப் போட்டியிலும் முதல் இடத்தை வென்று அனைவரையும் வியப்பில் ஆழ்த்தினார். அடுத்த நான்கு ஆண்டுகள் நடைபெற்ற அனைத்து தேசிய மற்றும் உலகப் போட்டிகளிலும் ஹாமில்டனுக்கே முதலிடம். தொடர்ந்து எட்டு விருதுகளை வென்ற அந்தச் சாதனை இன்றுவரை முறியடிக்கப்படவில்லை.
'ஹாமில்டனின் அமெரிக்கச் சுற்றுலா
தனது பனிச்சறுக்குச் சாதனைகளின் உச்சகட்டமாக 1984 ஆம் ஆண்டு சரயபோவில் நடைபெற்ற குளிர்கால ஒலிம்பிக் போட்டிகளில் தங்கபதக்கத்தை வென்றார் ஸ்காட் ஹாமில்டன். உள்ளரங்கு பனிச்சறுக்கு விளையாட்டில் பெண்களே சிறக்க முடியும் என்றும், அவர்களாலேயே ரசிகர்களைக் கவர முடியும் என்று கூறி ஹாமில்டனைத் தொலைகாட்சி நிகழ்ச்சிகளில் பயன்படுத்த பல நிறுவனங்கள் தயங்கின. இரண்டு ஆண்டுகள் ஐஸ்கபேப்ஸ் என்ற பனிச்சறுக்கு நிகழ்ச்சியில் பங்குபெற்றார் ஸ்காட். அதில் தலைமை மாற்றம் ஏற்பட்டபோது ஸ்காட் வெளியேற்றப்பட்டார். ஆண் பனிச்சறுக்கு வீரர்களுக்கும் குறிப்பாக தனக்கும் போதிய அங்கீகாரம் கிடைக்காததால் வெறுப்படைந்த ஹாமில்டன், ஹாமில்டனின் அமெரிக்கச் சுற்றுலா (The Scott Hamilton America Tour) என்ற தனது சொந்த பனிச்சறுக்கு சாகசங்களை நிகழ்த்தி அமெரிக்கா முழுவதும் அதனைக் கொண்டு சென்றார். மிகவும் புகழடைந்த அந்த நிகழ்ச்சிதான் பின்னர் உலக புகழ்பெற்ற 'ஸ்டார்ஸ் ஆன் ஐஸ் (Stars on Ice)' என்ற நிகழ்ச்சியாக மாறியது.
உள்ளரங்கு பனிச்சறுக்கில் ஹாமில்டன் கொண்டு வந்த நளினமும், கம்பீரமும் பல புதிய பார்வையாளர்களை அந்த விளையாட்டிற்கு ஈர்த்தது. 12 ஆண்டுகள் அவரை ஒதுக்கிய தொலைக்காட்சி நிறுவனங்கள் பின்னர் அவரைத் தேடி வந்தன. 1984 மற்றும் 1986 ஆம் ஆண்டிலும் உலக 'பனிச்சறுக்கு சாதனையாளர்' விருதை வென்ற ஸ்காட்டின் பெயர் 1990 ஆம் ஆண்டில் அமெரிக்க ஒலிம்பிக் சாதனையாளர்களில் பட்டியலில் சேர்த்துக் கொள்ளப்பட்டது. 1997 ஆம் ஆண்டு மார்ச் 18 ஆம் தேதி ஹாமில்டனுக்கு ஆண்விரையில் புற்றுநோய் இருப்பது கண்டுபிடிக்கப்பட்டது. போராட்டத்திற்குப் பழக்கப்பட்டுப்போன ஸ்காட் தவறான மனோபாவம்தான் வாழ்க்கையின் ஒரே குறைபாடு (The Only Disability in Life is a Bad Attitude )என்று கூறி அந்த புற்றுநோயையும் போராடி வென்றார்.
சேவைகள்
வெற்றிகரமான அறுவை சிகிச்சை மற்றும் மூன்றுமாத சிகிச்சைக்குப் பிறகு ஹாமில்டன் மீண்டும் பனிச்சறுக்கில் சாகசம் காட்டத் தொடங்கினார். அதோடு நின்றுவிடவில்லை 'ஸ்காட் ஹாமில்டன் கேர்ஸ் (Scott Hamilton CARES)' என்ற புற்றுநோய் ஆராய்ச்சி அமைப்பை ஏற்படுத்தி அந்த நோய்க்குத் தீர்வு காணும் எல்லா முயற்சிகளுக்கும் உதவி வருகிறார். கடந்த பத்தாண்டுகளில் அந்த அறநிதி அமைப்பு புற்றுநோய் விழிப்புணர்வுக்காகவும், ஆராய்ச்சிக்காவும் சுமார் பத்து மில்லியனுக்கும் மேலான அமெரிக்க டாலர் நிதி திரட்டியிருக்கிறது. 1999 ஆம் ஆண்டு 'லேண்டிங் இட் (Landing It)' என்ற தனது தன்வரலாற்று நூலை எழுதி வெளியிட்ட ஸ்காட், 2001 ஆம் ஆண்டில் நிபுணத்துவ பனிச்சறுக்கிலிருந்து ஓய்வு பெற்றார். இப்போது அவர் மேக் எ விஷ் ஃபவுண்டேஷன் (Make a wish Foundation), ஸ்பெஷல் ஒலிம்பிக்ஸ் (Special Olympics), எயிட்ஸ் அறக்கட்டளை, ஆகிய சமூக அமைப்புகளுக்கு உதவி வருகிறார்.
மேற்கோள்
பகுப்பு:விளையாட்டு வீரர்கள் பகுப்பு:வாழும் நபர்கள் பகுப்பு:1958 பிறப்புகள்
ராகுல் தெவாத்தியா
ராகுல் தெவாத்தியா (பிறப்பு 20 மே 1993) ஒரு இந்திய கிரிக்கெட் வீரர் ஆவார். இவர் ஒரு இடது கை பேட்ஸ்மேனாக, தற்போது ரஞ்சி டிராபியில் ஹரியானா அணிக்காக விளையாடுகிறார்.
ஹரியானா
பன்சி லால் கிரிக்கெட் ஸ்டேடியத்தில் கர்நாடகாவுக்கு எதிராக 2013 டிசம்பர் 6 ஆம் தேதி 2013-14 ரஞ்சி டிராபியின் போது தெவாத்தியா ஹரியானாவுக்காக அறிமுகமானார். அவர் தனது இரண்டு தோற்றங்களில் மொத்தம் 17 ரன்கள் எடுத்தார். அவர் பிப்ரவரி 25, 2017 அன்று 2016–17 விஜய் ஹசாரே டிராபியில் ஹரியானாவின் பட்டியல் அ அணியில் அறிமுகமானார்.
இந்தியன் பிரீமியர் லீக்
2014 இந்தியன் பிரீமியர் லீக்கிற்கு முன்பு ராஜஸ்தான் ராயல்ஸ் 10 லட்சத்திற்கு தெவாத்தியாவை வாங்கியது.
பிப்ரவரி 2017 இல், அவரை 2017 இந்தியன் பிரீமியர் லீக்கிற்காக கிங்ஸ் லெவன் பஞ்சாப் அணி 25 லட்சத்திற்கு வாங்கியது. ஜனவரி 2018 இல், 2018 ஐபிஎல் ஏலத்தில் டெல்லி டேர்டெவில்ஸ் அவரை வாங்கியது.
வெளி இணைப்புகள்
பகுப்பு:வாழும் நபர்கள் பகுப்பு:1993 பிறப்புகள் பகுப்பு:இந்தியத் துடுப்பாட்டக்காரர்கள்
கெர்லிங்
மலேசியத் தலைநகரமான கோலாலம்பூரில் இருந்து 67 கி.மீ.; தஞ்சோங் மாலிம் நகரில் இருந்து 15 கி.மீ. தொலைவில் உள்ளது.
கெர்லிங் வெந்நீர் ஊற்று
கெர்லிங் வெந்நீர் ஊற்று ஒரு செவ்வக குளத்தில் கல் மற்றும் சுவர்கள் கொண்ட பாதுகாப்பு தடைகளால் சூழப்பட்டுள்ளது. நீரூற்றின் நீர் எப்போதும் சூடாகவே இருக்கும். இந்தக் குளத்தை உலு சிலாங்கூர் நகராட்சி (Hulu Selangor Municipal Council) பராமரித்து வருகிறது.
கெர்லிங் நிகழ்ச்சி
1978-ஆம் ஆண்டில் கெர்லிங் நகரில் இருந்த ஓர் இந்துக் கோயில்; சில மதத் தீவிரவாதிகளால் உடைக்கப்பட்டது. அப்போது அந்தக் கோயிலில், காவலில் இருந்த இளைஞர்கள்; அந்தக் கோயிலின் சிலை உடைப்புகளில் ஈடுபட்ட ஐவரைக் கொன்றனர். கெர்லிங் நிகழ்ச்சி (Kerling Incident) என அழைக்கப்படும் இந்த நிகழ்ச்சி பன்னாட்டு அளவில் அறியப்பட்டது.
பன்முகக் கலாசாரம் கொண்ட மலேசியாவில்; இந்து கோயில்கள் உடைக்கப் படுவது அல்லது அழிக்கப் படுவது, பல ஆண்டுகளாக நடைபெற்று வந்தன. அந்த நிகழ்வுகள் நல்லிணக்கத்தைப் பேணுவதற்கு நீண்ட காலமாகப் போராடி வரும் ஒரு நாட்டில் மத பதற்றங்களைத் தூண்டி வந்தன.
நாட்டில் ஆயிரக் கணக்கான இந்துக் கோயில்கள் உள்ளன. அவை பல தனியார் நிலங்களிலும் அல்லது தோட்ட நிலங்களிலும் கட்டப் பட்டவை. 1957-ஆம் ஆண்டில் நாடு சுதந்திரம் பெறுவதற்கு முன்னர் இந்தியாவில் இருந்து இங்கு புலம்பெயர்ந்த தொழிலாளர்களால் கட்டப்பட்ட கோயில்கள் ஆகும்.
மனித உரிமைக் குழுக்கள் எதிர்ப்பு
நாட்டின் புதிய வளர்ச்சிகள் எனும் பெயரில், வரலாற்று மதிப்புமிக்க பல கோயில்கள், மண்தகரிகள் மூலம் அகற்றப் படுவதாவும்; அவற்றினால் நாட்டின் சிறுபான்மை இந்து சமூகத்தினரிடையே கோபம் அதிகரித்து வருவதாகவும்; சில மலேசிய மனித உரிமைக் குழுக்கள் எதிர்ப்பு தெரிவித்து வந்தன. அத்துடன் மலேசிய அரசியல்வாதிகள் சிலரும் எதிர்ப்பு தெரிவித்தனர்.
பல மாநிலங்களில் இந்து கோயில்கள் அமைந்து இருந்த நிலங்கள்; உள்ளூராட்சி மன்றங்கள் அல்லது மாநில அதிகாரிகளால் கையகப்படுத்தப்பட்டன. அந்தக் கோயில்கள் சட்டவிரோத கட்டிடங்கள் என்றும் அவர்கள் வாதிடுகின்றனர்; மற்றும் அவற்றை இடித்தும் வருகின்றனர்.
அந்தக் கெர்லிங் நிகழ்ச்சியில் (Kerling Incident) கோயிலின் சிலை உடைப்புகளில் ஈடுபட்ட ஐவர் கொல்லப்பட்டனர். இந்தச் சம்பவம் நாட்டளவிலும் பன்னாடு அளவிலும் பெரும் சர்ச்சையைக் கிளப்பியது. தாக்குதல் நடத்திய கெர்லிங் கோயில் இளைஞர்கள் அனைவருக்கும் சிறைத் தண்டனை விதிக்கப்பட்டது. அப்போது அவர்களின் சார்பில் முன்னாள் ம.இ.கா. பொதுச் செயலாளர் டி.பி. விஜேந்திரன் MIC Secretary-General DP Vijandran வழக்கறிஞராகப் பணியாற்றினார்.
கெர்லிங் தமிழ்ப்பள்ளி
1940-ஆம் ஆண்டுகளில் கெர்லிங் தோட்டத்தின் 3 பிரிவுகளில், தனித்தனியாக மூன்று தமிழ்ப்பள்ளிகள் இருந்து இயங்கி வந்தன. அந்த மூன்று தமிழ்ப் பள்ளிகளும் 1980-ஆம் ஆண்டில் இணைக்கப் பட்டதும்; கெர்லிங் தமிழ்ப்பள்ளி உருவானது. தற்சமயம் 4.5 ஏக்கர் நிலத்தில் இந்தப் பள்ளி அமைந்து இருக்கிறது.
கெர்லிங் தமிழ்ப்பள்ளியில் 110 மாணவர்கள் பயில்கிறார்கள்; 12 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.
தோட்டத் துண்டாடலினால் பள்ளி பாதிப்பு
பள்ளியின் ஆசிரியர்கள், பள்ளியின் நிர்வாகத்தினர், பெற்றோர் ஆசிரியர் சங்கம், முன்னாள் மாணவர் சங்கம் என பள்ளியின் அனைத்துத் தரப்பினரின் முழு ஒத்துழைப்பினால், 2020-ஆம் ஆண்டில் இப்பள்ளியின் மாணவர் எண்ணிக்கை 58-இல் இருந்து 110-ஆக உயர்ந்தது.
தொலைநோக்குப் பள்ளி
2020-ஆம் ஆண்டில் இப்பள்ளியைச் சேர்ந்த மாணவிகள் சுகாசினி; தனலட்சுமி ஆகிய இருவரும் குறுக்கு ஓட்டத்தில் (cross country) தேசிய அளவில் முதலாம்; இரண்டாம் நிலைகளில் வெற்றி பெற்றுள்ளனர்.
கற்றல் கற்பித்தல்
மாணவர்களுக்கான உணவு; மாணவர்களுக்கான போக்குவரத்து; ஆகியவை பள்ளியில் வழங்கப் படுகின்றன. காலை உணவும் மதிய உணவும் பள்ளியில் முற்றிலும் இலவசமாக கிடைக்கின்றன. அத்துடன் மாணவர்களுக்கான பேருந்து போக்குவரத்து வசதியும் இலவசம்.
அந்த வகையில், மாணவர்களின் வருகை சிக்கல் இல்லாமல் தொடர்கிறது; கற்றல் கற்பித்தல் திறன் உயர்கிறது. அத்துடன் அரசாங்க மழலையர் வகுப்பு இந்தப் பள்ளியில் இருப்பதால், பெரும்பாலும் முதலாம் ஆண்டுக்கு மாணவர் கிடைப்பதில் பிரச்சினைகள் ஏற்படுவது இல்லை.
தேர்ச்சி நிலை உயர்வு
குறைவான மாணவர் எண்ணிக்கையில் இருந்தாலும்; அறிவியல், விளையாட்டு, மொழிப்படைப்பு உள்ளிட்ட பல பிரிவுகளில்; இந்தப் பள்ளி தேசிய அளவில் நிறைவான சாதனைகளைப் படைத்து வருகின்றது.
வெளி இணைப்புகள்
பகுப்பு:மலேசிய நகரங்கள் பகுப்பு:சிலாங்கூர் பகுப்பு:சிலாங்கூர் நகரங்கள்‎
அக்டோபர் 27
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
திஸ்பூர் சட்டமன்றத் தொகுதி
திஸ்பூர் சட்டமன்றத் தொகுதி (Dispur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது குவகாத்தி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
இல்லம் (திரைப்படம்)
இல்லம் 1988 இல் வெளிவந்த தமிழ்த் திரைப்படமாகும். சிவகுமார் நடித்த இப்படத்தை ஐ. வி. சசி இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள்
கண்ணன் இசைக்குழு
கண்ணன் இசைக்குழு இலங்கையின் வடக்கே யாழ்ப்பாணத்தில் பிரபலமான ஓர் இசைக்குழுவாகும். “கண்ணன் கோஷ்டி” என்று இது மக்களால் அழைக்கப்பட்டது. கருநாடக இசை, பொப் இசை, மெல்லிசை, பக்தி இசை, திரையிசை, நாடக இசை என பல்திறமை கொண்ட 'இசைவாணர்' கண்ணன் என்பவரால் இக்குழு வழிநடத்தப்பட்டது.
இவரது இசைக்குழுவில் தோல் வாத்திய கலைஞர்களாக அப்பி, பபி என்ற இரட்டையர்களும், ராதாகிருஷ்ணன் (வயலின்), சிவபாதம் (மிருதங்கம்), கலாமணி (புல்லாங்குழல்), சந்தானம் (தபேலா), சனூன் (எக்கோடியன்) மற்றும் காந்தன், சகாதேவன் போன்ற இசைக்கலைஞர்களுடன் கிருஷ்ணமூர்த்தி, ஈழத்து சௌந்தரராஜன் என்று அழைக்கப்பட்ட பொன்னம்பலம், ஈழத்து சுந்தராம்பாள் என்று அழைக்கப்பட்ட கனகாம்பாள் சதாசிவம், நாகர்கோவில் விஜயரட்னம், அமுதன் அண்ணாமலை, ஸ்ரனி சிவானந்தன் போன்றவர்களும் இணைந்து தமது பங்களிப்பினை வழங்கிக் கொண்டிருந்தார்கள்.
கண்ணன் இசைக்குழுவை நடத்திவந்த திரு.கண்ணன் அவர்கள் மேடை நாடகங்களுக்கு இசையமைக்கும் வாய்ப்பை பெற்று நாச்சிமார் கோவிலை சேர்ந்த “வண்ணக்கலைவாணர்” நாடகக்குழுவிற்கும், அதன் பின்னர் புகழ்பெற்ற நாடக இயக்குனர் நட்சத்திரவாசி பாலேந்திராவின் யுகதர்மம், முகம் இல்லாத மனிதர்கள், துக்ளக் போன்ற நாடகங்களிற்கும் இசையமைத்துள்ளார். இதன்பின்னர் இசையமைப்பாளர் றொக்சாமியுடன் இணைந்து இலங்கை வானொலியில் பணியாற்றினார்.
திரைப்படங்களில் இசையமைப்பு
தெய்வம் தந்த வீடு, கோமாளிகள், ஏமாளிகள் போன்ற ஈழத்துத் தமிழ் திரைப்படங்களுக்கு கண்ணன் இசையமைத்துள்ளார்.
வெளி இணைப்புகள்
பகுப்பு:இலங்கைத் தமிழ் இசையமைப்பாளர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் திரைப்பட இசையமைப்பாளர்கள்
பெரிய மடல் பூ
தாவரவியல் பெயர்  	                               :	அமார் போகாலஸ் Amorphophallus titanum
குடும்பம்			                       :	ஆரேசியீ Araceae
இதரப் பெயர்		                               :	பெரிய கிழங்கு செடி (Giant tuberous Plant)
தண்டு அமைவு முறை
இச்செடியில் தண்டு கிழங்காக, மட்டத்தண்டுக் கிழங்காக இருக்கும். இதனுடைய பெரியக் கிழங்கு 5 அடி சுற்றளவு உடையது. இலைக்காம்பு 10 அடி நீளமும், இலை சுமார் 17 அடி (4.5மீ) நீளமும், 4.5 அடி விட்டமும் உடையது.
மடல் அமைவு
ஒரு பூந்தண்டில் மஞ்சரியைச் சுற்றி இலை போன்ற அழகிய ஊதா சிவப்பு நிறம் கொண்ட, மிகப் பெரிய மடல் சுற்றி பாதுகாக்கும் இது 5 அடி நீளமும், அடி விட்டமும் உடையது. மஞ்சரி 6.6 (2 மீ) நீளம் உடையது பூந்தண்டின் அடியில் பெண் பூக்களும், மேலே ஆண் பூக்களும், இடையில் மலட்டுப் பூக்களும் உள்ளன. இந்த பூவில் புலால் நாற்றம் வீசும்.
காணப்படும் பகுதி
இச்செடி சுமத்திரா காடுகளில் வளர்கிறது. மிக வேகமாக வளர்ந்து ஒரு சிறு பனைமரம் போல் தண்டு பெருக்கும்.
மேற்கோள்
பகுப்பு:பூக்கும் தாவரங்கள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
சாஜு தத்தா
சாஜு தத்தா (Saju Datta), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் ஐந்து ஏ-தர போட்டிகள் ஏழு ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
செறாயி கௌரீஸ்வரர் கோவில்
செறாயி கௌரீஸ்வரர் கோவில் (மலையாளம்: ചെറായി ഗൗരീശ്വര ക്ഷേത്രം) தென் இந்தியாவில் கேரள மாநிலத்தில் காணப்படும் ஒரு மிகவும் முக்கியமான இந்துக் கோவிலாகும். கேரளத்தில் எர்ணாகுளம் மாவட்டத்தில் உள்ள செறாயி என்ற கிராமத்தில் இந்தக் கோவில் அமைந்துள்ளது. இந்தக் கோவிலை விஞ்ஞான வர்த்தினி சபை (வி.வி.சபை) என்ற அமைப்பு பரிபாலித்து வருகிறது. இந்தக் கோவில் மலையாள பழனி அல்லது முருகன் கோவில் என்றும் பரவலாக அறியப்படுகிறது. செறாயி கௌரீஸ்வரர் கோவில் திருவிழா எர்ணாகுளம் மாவட்டத்தில் கொண்டாடப்படும் மிகப் பெரிய உற்சவமாகும். ஒவ்வொரு ஆண்டும் இந்தத் திருவிழா ஜனவரி மாதத்தின் கடைசி இரு வாரங்கள் அல்லது பெப்ரவரி மாதத்தின் முதல் இரண்டு வாரங்களில் நடைபெறும். இந்தத் திருவிழாவின் முக்கியமான அம்சம் அலங்காரம் செய்யப்பட யானைகளின் சீவேலி என்று அழைக்கப்படும் கோவிலைச் சுற்றிய ஊர்வல யாத்திரையாகும், அவற்றில் 20 முதல் 40 யானைகளின் அணிவகுப்பு மற்றும் மேள தாளத்துக்கு ஏற்ற யானைகளின் செயல்பாடு மனத்தைக் கவரும் வண்ணம் அமைந்திருக்கும்.
செறாயியில் இன்னுமொரு பிரபலமான கோவிலும் உள்ளது. இது அழீக்கல் ஸ்ரீ வராகர் கோவில் ஆகும். இக்கோவிலில் அமைந்துள்ள அழகான தேர் மிகவும் பிரபலமானதாகும்.
வெளியிணைப்புக்கள்
பகுப்பு:எர்ணாகுளம் மாவட்டத்திலுள்ள முருகன் கோயில்கள்
பிடாரனேந்தல் வேதபுரீஸ்வரர் கோயில்
பிடாரனேந்தல் வேதபுரீஸ்வரர் கோயில் தமிழ்நாட்டில் சிவகங்கை மாவட்டம், பிடாரனேந்தல் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேதபுரீஸ்வரர் சுவாமி, புஷ்பவள்ளி அம்மன் சன்னதிகளும், விநாயகர், சுப்பிரமணியர், சனிஸ்வரர், துர்க்கையம்மன், லெட்சுமிஅம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:சிவகங்கை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மலக்கா, நன்கௌரி
மலக்கா (Malacca) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக மலக்கா கிராமத்தில் 35 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 88.46% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
சாமகவுண்டன் வலசை
சாமகவுண்டன் வலசை (Samakavandanvalasai) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது மிட்டபள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 54 கிலோமீட்டர் தொலைவிலும், ஊத்தங்கரையில் இருந்து 6 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 126, மொத்த மக்கள் தொகை 									519, இதில் 261 ஆண்களும், 258 பெண்களும் அடங்குவர்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பெரியகொமேஸ்வரம் ஊராட்சி
பெரியகொமேஸ்வரம் ஊராட்சி (Periyakommeswaram Gram Panchayat), தமிழ்நாட்டின் வேலூர் மாவட்டத்தில் உள்ள பேரனாம்பேட்டை வட்டாரத்தில் அமைந்துள்ளது. இந்த ஊராட்சி, குடியாத்தம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1366 ஆகும். இவர்களில் பெண்கள் 689 பேரும் ஆண்கள் 677 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கேரள உயர் நீதிமன்றம்
கேரள உயர் நீதிமன்றம், இந்திய மாநிலமான கேரளா, ஒன்றியப் பகுதியான இலட்சத்தீவுகள் ஆகிய பகுதிகளின் உயர் நீதிமன்றம் ஆகும். இது கொச்சியில் அமைந்துள்ளது. இந்த நீதிமன்ற மாநில மறுசீரமைப்புச் சட்டம், 1956 படி நவம்பர் 1, 1956 முதல் செயற்பட்டு வருகிறது.
வெளியிணைப்புகள்
பகுப்பு:இந்திய உயர் நீதிமன்றங்கள் பகுப்பு:கேரள அரசு
திரிசக்தி அருங்காட்சியகம், ஜகார்த்தா
thumb|மே 1998இல் நடைபெற்ற இந்தோனேசிய கலவரத்தின்போது திரிசக்தி பல்கலைக்கழக மாணவர்கள் போலீஸ் படையினருடன் மோதிக்கொண்டனர். திரிசக்தி அருங்காட்சியகம் (Trisakti Museum) அல்லது மே 12 சோக அருங்காட்சியகம் (May 12 Tragedy Museum) இந்தோனேசியாவின் ஜகார்த்தாவில் உள்ள அருங்காட்சியகமாகும். இது ஒரு மனித உரிமை அருங்காட்சியகமாகும். இந்தோனேசிய மாணவர்கள் திரிசக்தி பல்கலைக்கழகத்தில் ஜனநாயகம் மற்றும் மனித உரிமைகளுக்காக ஈடுபட்டுப் போராட்டத்தில் ஈடுபட்ட செயலினையும் அவர்களுடைய பங்கினையும் இந்த அருங்காட்சியகம் காட்சிப்படுத்தி ஆவணப்படுத்தியுள்ளது.
மே 12, 1998 ஆம் நாளன்று சுடப்பட்ட நான்கு மாணவர்களைப் பற்றி இந்த அருங்காட்சியகம் சுருக்கமாக எடுத்துக் கூறுகிறது. அருங்காட்சியகத்தில் சிறிய கட்டுரைகள், செய்தித்தாள்கள், ஆபரணங்கள், ஆர்ப்பாட்டம் தொடர்பான புகைப்படங்கள், இறந்தவரின் புகைப்படங்கள் மற்றும் அவற்றின் நினைவுச்சின்னங்கள் ஆகியவற்றின் செய்திகளின் தொகுப்புகள் காட்சிக்கு வைக்கப்பட்டுள்ளன.
வரலாறு
இந்தோனேசியா முழுவதும் மாணவர்கள் சீர்திருத்தத்தை கோரி திரண்டிருந்த காலகட்டத்தில், 1998 ஆம் ஆண்டில் நடைபெற்ற இந்தோனேசிய பல்கலைக்கழக மாணவர் இயக்கத்தின் பின்னணியில் திரிசக்தி அருங்காட்சியகம் நிறுவப்பட்டது.
அந்த சோகத்தை நினைவு கூறுகின்ற வகையில், இந்த அருங்காட்சியகம் மேற்கு ஜகார்த்தாவில் க்ரோகோல் என்னும் இடத்தில் உள்ள திரிசக்தி பல்கலைக்கழக வளாகத்தில், டாக்டர் சயரிஃப் தாஜேப் கட்டிடத்தின் லாபியில் அமைக்கப்பட்டது.
முக்கியமான சிற்பம்
திரிசக்தி அருங்காட்சியகத்தில் காட்சிப்படுத்தப்பட்டுள்ள சிற்பங்களில் மிகவும் முக்கியமானதாகக் கருதப்படுவது பல்கலைக்கழக மாணவர்களை ஒரு போலீஸ் அதிகாரி அடக்குவதைச் சித்தரிக்கின்ற மனித அளவிலான சிற்பம் ஆகும்.
பின்னணி
திரிசக்தி பல்கலைக்கழக வளாகத்தில் கர்சியா என்பவருடைய மகனான ஹென்ட்ரியவன் சீ என்பவர் தாக்குதல்காரர்களால் சுட்டுக் கொல்லப்பட்டார். இந்த நிகழ்வு நடந்து 17 ஆண்டுகள் ஆகின்றன. ஆனால் மகள் இந்த வலி தந்தைக்கு ​​எப்போதும் போலவே தீவிரமாக உள்ளது. ஏனென்றால் அவருக்கு அந்த மகன் ஒரே குழந்தை என்று அவர் கூறியுள்ளார். அவரது மரணத்தின் சுமை இன்னும் மிகப் பெரியதாகும். மே 12, 1998 ஆம் நாளன்று, திரிசக்தியின் வளாகத்தில் உள்ள ஒரு கட்டிடத்திற்குள் நுழைய முயன்றபோது ஹென்ட்ரியவன் கழுத்தில் சுட்டுக் கொல்லப்பட்டார். இதற்கிடையில் அவரைச் சுற்றி எங்கு பார்த்தாலும் குழப்பம் நிலவியது. நாட்டின் பொருளாதாரம் வீழ்ச்சி அடைந்த நிலையில், திரிசக்தி மாணவர்கள் 6,000 பேர் கொண்ட பெரிய ஆர்ப்பாட்டத்திற்கு ஏற்பாடு செய்து, களத்தில் இறங்கினர். அப்போதைய ஜனாதிபதி பதவி விலக வேண்டும் என்று அவர்கள் அழைப்பு விடுத்தனர். மாணவர்கள் தங்கள் கோரிக்கையை முன்வைக்கும் நோக்கில் பிரதிநிதிகள் சபைக்கு அமைதியான முறையில் அணிவகுத்து சென்றனர். ஆனால் காவல்துறையினர் அவர்களைத் தடுத்து நிறுத்தினர். அந்த நேரத்தில், துப்பாக்கிகள், கண்ணீர்ப்புகை போன்றவற்றைக் கொண்டு மாணவர்கள் காவல்துறையினரால் தாக்கப்பட்டனர். நிலைமை மோசமானது. வன்முறை வெடிக்க ஆரம்பிக்கவே 20 வயதான ஹென்ட்ரியவன் மற்றும் மூன்று மாணவர்கள் சுட்டுக் கொல்லப்பட்டனர். மேலும் பலர் காயமடைந்தனர். இந்த கொலைகள் நாடு முழுவதும் பரவலான கலவரத்தையும் வன்முறையையும் தூண்ட ஆரம்பித்தது. இதன் விளைவாக ஜனாதிபதி பதவி விலகும் நிலை ஏற்பட்டது.
குறிப்புகள்
பகுப்பு:இந்தோனேசிய அருங்காட்சியகங்கள்
உடற்கூற்றியல்
thumb|உடற்செயலியல் செயல்முறை விளக்கம் [[ஜாவா, டச்சு கிழக்கிந்திய தீவுகள்]] உடற்கூற்றியல் (Anatomy: கிரேக்கம்: ἀνατέμνω anatemnō அனா-மேல், τέμνω temnō டோம்-வெட்டு, கூறு) உடற் கூற்றினைப் பற்றிய அறிவியல் ஆகும். இது தாவரம், விலங்கு உள்ளிட்ட உயிரினங்களின் உடலின் அமைப்புப் பற்றிய அறிவைத் தருவதாகும். உடலின் பகுதிகள் (கூறுகள்) அல்லது உடல் உறுப்புக்கள் பற்றி கண்ணுக்குப் புலனாகும் வகையிலோ அல்லது நுணுக்குக்காட்டியில் பார்க்கும் வகையிலோ ஆய்வுக்கு உட்பட்ட கல்வியாகும்.
உடல் அல்லது அதன் பாகங்களை தகுந்த முறையில் வெட்டிக் கூறிட்டோ (dissection), அல்லது வெட்டாமலோ ஆய்வு செய்து, அவை இயற்கையில் எவ்வாறு வடிவமைக்கப்பட்டுள்ளன என்பதனை அறியலாம்.இது உயிரியல், மருத்துவம் ஆகியவற்றின் ஒரு துறையாகும். இதனைத் தாவர உடற்கூற்றியல் (அ) தாவர உள்ளமைப்பியல், விலங்கு உடற்கூற்றியல் என இரண்டாக வகைப்படுத்தலாம்.
விலங்குகள், தாவரங்கள் உடலுக்கு உள்ளாகக் காணப்படும் உறுப்பமைவினை அறிய முயலும் பிரிவு அறிவியலின் உள்ளுறுப்பமைப்பியல் எனப்படும். அறுவைச் சிகிச்சை, மருத்துவம் போன்ற பயன்தரும் துறைகள் தோன்றி மேம்பாடு அடைந்ததற்கு இப்பிரிவின் பங்களிப்பே காரணம் ஆகும். விலங்கு உடற்கூற்றியலில், மனித உடற்கூற்றியலுக்கு சிறப்பு கற்கை நெறி உள்ளது.
விலங்கு அல்லது மனித உடற்கூற்றியலில் உடற்பாகங்கள் வாரியாக (எ. கா: தலை, கால்) அல்லது தொகுதி வாரியாக (எ.கா: நரம்புத் தொகுதி, சமிபாட்டுத் தொகுதி) எனவும் கற்கலாம். தொகுதி சில பாடப் பிரிவுகளில் மண்டலங்களாக குறிப்பிடப்படுவதும் உண்டு.
வரலாறு
thumb|[[Mondino dei Liuzzi, Anathomia, 1541]]
உடற்கூற்றியல் வகைப்பாடு
உயிரணுக்களின் தொகுப்பு திசுக்கள் எனப்படும். உயிரணுக்கள், இழையங்களின் உடற்கூற்றியலைப் பற்றி முறையே உயிரணுவியல், திசுவியல் மூலம் அறியலாம்.
தாவர மற்றும் விலங்குகளின் திசுக்கள் அவற்றின் செயல் மற்றும் அமைப்புகளுக்கு ஏற்ப மாறுபடுகின்றன. விலங்குகள், பல உயிரணுக்களைக்கொண்டும், ஒவ்வொரு உயிரினத்தொகுப்பும் தனிச்சிறப்பு வாய்ந்த பணிகளையும் திறம்படச் செய்கின்றன. இழையங்கள், பெரும்பாலான முதுகெலும்பற்ற உயிரிகளில் புறவணியிழையம் (எபிதீலியல் திசு), மற்றும் இணைப்புத் திசு என்ற இரு கூறுகளைக் கொண்டுள்ளன. மேற்புறமமைந்துள்ள உடற்கூடு தோலிழமத்தால் ஆனது.
புறவணியிழையம்
புறவணியிழையம் உடல் உறுப்புகளின் உள், புறச்சவ்வுப் பகுதிகளில் அரணாக விளங்குகிறது. இவ்விழையம் உறுப்புக்களின் புற உறையாகவும், உடலகத்தே உள்ள குழிகள், காற்றுத்துளைகள், இனப்பெருக்கப் பாதைகள், குருதிக்கலன்கள் போன்றவற்றின் அக உறையாகவும் விளங்குகின்றது. அதாவது உடலின் வெளிப்புற மேற்பரப்பையும், உட்புற மேற்பரப்பையும் போர்த்துக் காணப்படுகிறது. இது ஒருகலப்படையாலானதாகவோ, அல்லது பல்கலப்படையாலானதாகவோ இருக்கும்.
இணைப்பிழையம்
வெவ்வேறு வகையான இழையங்களை இணைப்பதால் இவ்விழையம், இணைப்பிழையம் எனப்படுகிறது. கொழுப்பிழையம், நாரிழையம், எலும்பு, கசியிழையம் போன்றன முக்கியமான இணைப்பிழையங்களாகும்.
தசை இழையம்
தசைகளின் சுருங்கி விரியும் தன்மைக்கும், உடலுறுப்புகளின் அசைவிற்கும் உதவும் இழையம் ஆகும்.
நரம்பிழையம்
நரம்பு மண்டலம் சார்ந்த தசையிழைகள். உடலின் பல்வேறு பகுதிகளுக்கும் மின் வேதிசமிக்ஞைகளைக் கடத்தும் நரம்பணுக்களின் தொகுதி நரம்பிழையமாகும்.
தாவரத்திசுக்களின் வகைகள்
தாவர இழையங்கள் தோற்ற அமைப்பின் படி புறத்தோல், கலனியிழையம், அடியிழையம் என மூவகைப்படும். அவற்றின் தன்மையின் அடிப்படையில் பிரியிழையம் (அ) நிரந்தர இழையம் என இரு வகைப்படும்.
முதுகெலும்பற்றவற்றின் உடற்கூற்றியல்
உயிரின வகைப்பாட்டின்படி முந்தைய ஒற்றையணு உயிரிகள் முதல் கணுக்காலிகள், மெல்லுடலிகள் வரை முதுகெலும்பற்றவையாகவே உள்ளன. ஒற்றையணு உயிரிகள் நகரிழைகள் (சிலியா), போலிக்கால்கள் (சூடபோடியம்) மூலம் இடம் பெயறுகின்றன. உணவானது உயிரணு விழுங்கல் முறை மூலமும், எரிசக்தி தேவைகள் ஒளிச்சேர்க்கை மூலமும் பெறப்படுகின்றன. செல் அகவங்கூடு அல்லது புற உடற்கூடு போன்றவை புறச்சட்டகம் போன்று ஆதரவு அளிக்கின்றன. சில முந்தைய ஒற்றையணு உயிரிகள் பன்மடங்கு காலனிகளை அமைக்கும் திறனும் பெற்றிருக்கின்றன.
பூச்சிகளின் உடற்கூற்றியல்
கணுக்காலிகள் (பூச்சிகள், சிலந்திகள், உண்ணி, இறால்கள், நண்டு, கடல் நண்டு) முதலியனவற்றின் புற உடற்கூடு வலுவான 'கைட்டின் ' எனப்படும் புறச்சட்டத்தாலானது. கால்சியம் கார்பனேட் கொண்ட மெல்லுடலிகள், வளைத்தசைப் புழுக்கள் மற்றும் சிலிக்கா படிவங்களைக் கொண்ட நுண்ணிய சிம்ரிவர் மற்றும் புற உடற்கூட்டுக்குண்டுகள் முதலியன வலுவான புறத்தோலை பெற்றிருக்கின்றன.
மேற்கோள்கள்
பகுப்பு:உயிரியல் பகுப்பு:உடற்கூற்றியல்
அன்வேஷனா
அன்வேஷனா (Anveshana) இயக்குனர் வம்சியின் இயக்கத்தில் 1985இல் வெளிவந்த தெலுங்கு மொழித் திரைப்படமாகும். இப்படத்தில் கார்த்திக், பானுப்பிரியா, சத்யநாராயணா, சரத் பாபு போன்றோர் முக்கிய கதாபாத்திரத்தில் நடித்திருந்தனர் "சித்தாரா" , " ஆலாபனா" படத்திற்கு பிறகு இயக்குனர் வம்சியின் மூன்றாவது படமாகும். தமிழில் "பாடும் பறவைகள்" என்ற பெயரில் வெளிவந்தது. பறவையியல் ஆர்வம் கொண்ட காவல் அதிகாரி ஒருவன் ,ஒரு மனிதன் புலியால் கொலை செய்யப்பட, அதன் பின்னர் நடக்கும் தொடர் கொலைகளின் மர்மத்தை தீர்க்க முயற்சிக்க காட்டிற்கு வருகிறான். இந்த தொடர் கொலைகளை செய்வது யார் என்பதை கண்டுபிடிப்பதே படத்தின் இறுதியாகும்.
கதை
திரு. ராவ் (சத்யநாராயணா) அவர்களுக்கு பறவைகளின் ஒலிகளிலிருந்து இசையின் தோற்றம் பற்றிய ஒரு புத்தகத்தை வெளியிடும் கனவு இருக்கிறது. பாண்டு (ராலபள்ளி) அவரிடம் வண்டியோட்டியாக இருக்கிறார். இதற்காக அவர்கள் காட்டினுள் தங்கி ஆராய்ச்சி மேற்கொள்ள முடிவெடுக்கிறார்கள். அருகிலிருக்கும் நகரத்தைச் சேர்ந்த ஹேமாவை (பானுப்பிரியா) புத்தகத்தை எழுதுவதற்கு நியமிக்கிறார். ஜேம்ஸ் (சரத் பாபு) அந்தப் பிரதேசத்தில் ஒரு மனிதன் புலியால் கொல்லப்பட்ட வழக்கு விசாரணைக்கு வருகிறார். ராவின் மேலாளராக அமர் (கார்த்திக்) நியமிக்கப்படுகிறார். காட்டில் தொடர்ச்சியாக கொலைகள் நடைபெறுகிறது. இது அனைத்தும் புலியால் ஏற்பட்டதென என்று கூறப்படுகிறது. உண்மைக் கொலையாளி யார்? , புலிதான் இக்கொலைகளைச் செய்கிறதா? அமர் யார்? அவர் காட்டிற்கு ஏன் வருகிறார் என்பதெல்லாம் மீதிக் கதை கொண்டு செல்கிறது.
தயாரிப்பு
1984இல் வெளிவந்த "சித்தாரா" பட இயக்கத்திற்குப் பிறகு, தயாரிப்பாளரான காமினேனி பிரசாத், இயக்குனர் வம்சியை தனது அடுத்தப் படத்திற்காக அணுகினார். இயக்குனர் வம்சி, காட்டில் நடக்கும் சம்பவங்களைக் கொண்டு ஒரு திகில் கதையை படமாக எடுக்க வேண்டும் என விரும்பினார். அதனால் அவரே ஒரு புதினத்தை இந்திராகாந்தி படுகொலை நடந்த சமயத்தில் எழுதி முடித்தார். தயாரிப்பாளருக்கும் இந்தக் கதை பிடித்திருந்ததால் படவேலைகள் நடந்தேறின.
கலை இயக்குனர் தோட்டா தரணி, திருப்பதி அருகில் உள்ள தலக்கோனா காட்டில் இப் படத்திற்கான கதைக் களத்தை வடிவமைத்தார். படக் குழுவினர் காட்டின் அருகாமையிலுள்ள 'நெரபாயிலு' கிராமத்தில் தங்கியிருந்தனர்.